
A V I Z

asupra proiectului de Lege privind aprobarea 
Ordonanţei Guvernului nr.29/2004 pentru 
reglementarea unor măsuri financiare  

În conformitate cu prevederile art. 89 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege privind aprobarea Ordonanţei Guvernului nr.29/2004 pentru reglementarea unor măsuri financiare, trimis cu adresa nr.P.L.- X 96 din  4 martie 2004, înregistrată sub nr.31/200 din  4  martie 2004.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din   17 martie 2004.



Membrii comisiei au examinat proiectul de lege, expunerea de motive, ordonanţa supusă aprobării  şi avizul favorabil al Consiliului Legislativ nr.136/29.01.2004.



În urma dezbaterilor, cu majoritate de voturi, s-a hotărât avizarea favorabilă a proiectului de lege în forma adoptată de Senat, cu precizarea eliminării pct.6 al articolului unic privind introducerea în cuprinsul ordonanţei a unui articol nou, art.XIII1, întrucât prevederile acestuia contravin dispoziţiilor constituţionale.



MOTIVARE:



Prin acest articol nou, art.XIII1, se vizează modificarea Legii nr.58/1998 privind activitatea bancară, care este o lege organică. 
Potrivit prevederilor art.115 alin.(1) din Constituţia României, revizuită, Guvernul poate fi abilitat printr-o lege specială, să emită ordonanţe numai în domeniul care nu fac obiectul  legilor organice. 
De altfel,  în Legea nr.559/2003, în temeiul căreia a fost  emisă  Ordonanţa Guvernului nr.29/2004, se precizează  în art.1  că Guvernul este  abilitat să emită ordonanţe în domenii care nu fac obiectul legilor organice. 



Prin eliminarea prevederilor articolului XIII1, nou introdus, reglementările cuprinse în Ordonanţa Guvernului nr.29/2004 rămân de domeniul legilor ordinare,  urmând ca  şi legea de aprobare a acestei ordonanţe să fie lege ordinară.

PREŞEDINTE,                                          

Prof. univ. dr. Ion NEAGU      
consilier

Diaconu Dumitra
